Zavod sv. Stanislava

Predstavitev razstave Mateja Metlikoviča
2021-05-15 18:00 - 19:00 (Europe/Ljubljana) | Kregarjev atrij, Štula 23, Ljubljana Šentvid, Slovenija
Vabimo vas na predstavitev razstave »Vrt življenja (fragmenti za katedralo)« akad. slikarja Mateja Metlikoviča, ki bo v soboto, 15. maja 2021, ob 18. uri v Kregarjevem atriju Zavoda sv. Stanislava.
Avtorja in njegovo delo bo predstavil pesnik in umetnostni zgodovinar dr. Miklavž Komelj, v kulturnem programu pa bodo nastopile pianistka Sonja Bajc in baletne plesalke Konservatorija za glasbo in balet v Ljubljani, Tinka Benkič, Lana Druškovič in Neža Goričar, ki so prav za to priložnost pripravile posebno koreografijo.
Zaradi ukrepov v zvezi s preprečevanjem širjenja koronavirusa je število obiskovalcev na dogodku omejeno, zato vas vljudno prosimo, da potrdite svojo prisotnost na dogodku na naslovu galerija@stanislav.si Hvala za razumevanje.

EU, quo vadis? - dan Evrope na Škofijski klasični gimnaziji
2021-05-10 15:00
Dijaki krožka Mladi in EU bodo gostili evroposlanca, dr. Brgleza in g. Bogoviča. Pogovor z njima je namenjen praznovanju dneva Evrope. 9. maja namreč obeležujemo obletnico zgodovinsko pomembne Schumanove deklaracije. Francoski zunanji minister Robert Schuman je v govoru v Parizu leta 1950 predlagal novo obliko političnega sodelovanja v Evropi, ki bi zagotavljala trajni mir med narodi Evrope. S tem so bili postavljeni temelji za nastanek kasnejše EU.
Pogovor z možnostjo zastavitve vprašanj lahko spremljate na tej povezavi ali na zavodskem YouTube kanalu.
Vabljeni k spremljanju!

Primula
2021-05-04 20:00 - 21:30

Primula - spomladanski koncert Jegličevega dijaškega doma
2021-05-04 20:00

Visok državniški obisk v zavodu
2021-04-22 14:00 - 15:00
V četrtek, 22. aprila 2021, bosta Zavod sv. Stanislava obiskala visoka državnika, in sicer grška predsednica Katerina Sakellaropoulou in slovenski predsednik Borut Pahor. Visoka gosta se želita srečati z našimi dijaki grških oddelkov.
V skupnem pogovoru se bodo najprej dotaknili skupne obletnice obeh narodov: 200-letnice grške neodvisnosti in 30-letnice slovenske samostojnosti, nato pa potekal pogovor na temo »Zelena digitalna prihodnost«. Dijaki so za visoka gosta pripravili vprašanja s področja zelene ekonomije, okolja, digitalizacije, evropskega načina življenja in vprašanja migracij ter pomena demokracije znotraj Evropske unije.

Seminar: Učenje v naravi
2021-04-21 - 2021-04-22
http://seminarji.stanislav.si/narava/

Seminar: Senzibilnost učiteljev pri delu z učenci s čustveno-vedenjskimi težavami
2021-04-20
Več informacij najdete tukaj.

Razstava Mateja Metlikoviča "Vrt življenja"
2021-04-16 08:00 - 2021-05-21 17:00 | Kregarjev in Meršlov atrij
Vabljeni na ogled razstave “Vrt življenja” akad. slikarja Mateja Metlikoviča, ki je na ogled v Kregarjevem in Meršolovem atriju od 15. aprila do 21. maja. Več o avtorju in razstavi lahko preberete na galerijski spletni strani.

Seminar: Glas učenca. Participativni načini poučevanja in učenja
2021-04-13 - 2021-04-14

Razstava dijaka Maksa Lenarta Černelča
2021-04-12 11:00 - 2021-05-28 17:00 | pritličje Škofijske klasične gimnazije
Vabljeni na ogled razstave digitalnih grafik dijaka 1. a Maksa Lenarta Černelča, ki smo jo postavili v pritličju Škofijske klasične gimnazije; razstava je na ogled do konca maja, več o njej pa lahko preberete na gimnazijski spletni strani.

Teden testov pri izbirnih maturitetnih predmetih (rezervni termin)
2021-04-12 - 2021-04-16

Pouka prosto
2021-04-02, 2020-12-24

Seminar: Celostno spremljanje in karierna orientacija
2021-03-17

Teden testov pri izbirnih maturitetnih predmetih
2021-03-15 - 2021-03-19, 2021-02-09 - 2021-02-12, 2020-12-07 - 2020-12-11

Predavanje Biološke osnove razvoja spolne identitete ter izzivi z ozirom na šolski prostor
2021-03-11 18:00
Vabimo vas na predavanje mikrobiologa in magistra molekulske in funkcionalne biologije ter predavatelja Tima Prezlja z naslovom Biološke osnove razvoja spolne identitete ter izzivi z ozirom na šolski prostor.

V predavanju bodo nagovorjeni sledeči vidiki:

Predstavitev osnov biologije spola, razvoja spolne identitete in usmerjenosti posameznika.
Seznanitev z evolucijskimi in ekološkimi pomeni razlik v spolni identiteti in usmerjenosti.
Predstavitev pomena in konteksta variabilnosti v spolni identiteti in usmerjenosti
posameznikov za populacijo oz. družbo.

Kaj vse to pomeni za soočanje z izzivi v šolskem prostoru?

Predavanje bo potekalo v okolju Zoom, na sledeči POVEZAVI.
Vabljeni!
v imenu izvajalcev seminarjev za pedagoške in strokovne delavce v Zavodu sv. Stanislava
dr. Tadej Rifel

Seminar: Komunikacija med starši in učitelji
2021-03-03

Informativni dan na Škofijski klasični gimnaziji in v Jegličevem dijaškem domu
2021-02-12 - 2021-02-13

Slikarska razstava Darka Slavca
2021-02-05 14:00 - 2021-04-05 17:00 | Kregarjev in Meršlov atrij
Vabljeni na ogled slikarske razstave akad. slikarja Darka Slavca, ki smo jo postavili ob kulturnem prazniku in je na ogled v Kregarjevem in Meršolovem atriju od 6. februarja dalje. Več o avtorju in razstavi lahko preberete na galerijski spletni strani.

Vpis v Vrtec Dobrega pastirja, 2021/2022
2021-02-01 - 2021-03-05
VPIS V ŠOLSKO LETO 2021/2022
Od 1. 2. do 5. 3. 2021 sprejemamo vloge za vpis otrok v Vrtec Dobrega pastirja. Izpolnjeno vlogo pošljite na vrtec@stanislav.si ali na naslov: Zavod sv. Stanislava, Vrtec Dobrega pastirja, Štula 23, 1210 Ljubljana Šentvid.
Za vpis v šolsko leto 2021/2022 se bodo upoštevale le vloge, ki bodo prispele od 1. 2. do 5. 3. 2021. Vsi, ki ste vlogo oddali že v prejšnjem šolskem letu in niste bili sprejeti, morate oddati novo vlogo in na tej označiti, da ste že uvrščeni na čakalni seznam. Le tako se bo vloga upoštevala tudi za šolsko leto 2021/2022.
Vloga za vpis v Vrtec Dobrega pastirja

Informacije o vpisu:
Za več informacij nas lahko pokličete na 01/58 22 350 ali 031 333 455 oz. pišete na vrtec@stanislav.si.

Predstavitveni filmček Vrtca Dobrega pastirja:

Publikacija Vrtca Dobrega pastirja:

Dnevi odprtih vrat na Škofijski klasični gimnaziji in v Jegličevem dijaškem domu
2021-01-30 - 2021-02-11
Za podrobnejši program in povezave do dogodkov kliknite na eno izmed sličic.

Seminar: Spodbujanje inovativnosti in podjetnosti ter podjetništva v šolskem prostoru
2021-01-28

Seminar: Pasti in priložnosti digitalnega sveta v šoli. Primeri učinkovite prakse.
2021-01-26
http://seminarji.stanislav.si/digitalnost/

Slavje Besede
2021-01-23 20:00 - 2021-01-24 21:00
Vabljeni na Slavje Besede: poslušanje Božje besede, prepevanje mladinskih pesmi in osvežitev ob srečanju z Gospodom.
Srečanje bo potekalo v dveh delih (prek Zooma):

v soboto, 23. 1. 2021, ob 20.00 na povezavi: https://arnes-si.zoom.us/j/94012941575
in v nedeljo, 24. 1., ob 20.00 na povezavi: https://arnes-si.zoom.us/j/97435771851

Se vidimo!
Gregor Bregar, kaplan

Predstavitve fakultet
2021-01-13 11:00

Nagličev planinski raj - fotografska razstava
2021-01-07 08:00 - 2021-02-05 17:00 | Kregarjev atrij, Štula 23, Ljubljana Šentvid, Slovenija
Vabimo vas na ogled razstave Nagličev planinski raj iz bogate fotografske zapuščine Petra Nagliča (1883-1959), ki jo je pripravil njegov vnuk Matjaž Šporar, na ogleda pa je v Kregarjevem in Meršolovem atriju Zavoda sv. Stanislava od 7. januarja do 5. februarja 2021.
Več o razstavi si lahko preberete na galerijski spletni strani.

Zadnji rok za prijavo projektnih nalog
2020-12-07

Govorilne ure za starše
2020-12-03 15:30 - 18:00
